section_heading: Epidemiološka situacija
paragraph_text: Krizni stožer hrvatskog ministarstva zdravstva u obavijesti od 16. rujna 2015. dao je procjenu rizika od zaraznih bolesti na osnovi prikaza epidemiološke situacije Svjetske zdravstvene organizacije. Iz zemalja iz kojih se očekuje najveći broj migranta kao što su Sirija, Afganistan, Eritreja i druge azijske i afričke države prisutan je mogući rizik zaražavanja od sljedećih zaraznih bolesti : trbušni tifus, malarija, leishmanijaza, ospice, meningitisi, pertussis, tuberkuloza, bruceloza, akutne mlohave kljenuti, scabies, ušljivost, povratna groznica, kožna difterija i druge. Glede duljine i uvjeta putovanja migranata moguće je očekivati i akutne dijarealne i akutne respiratorne bolesti koje će zahtijevati hitno medicinsko zbrinjavanje, pa je ministarstvo izdalo postupnik za rad s migrantima.<ref>KoHOM Obavijest kriznog stožera Ministarstva zdravstva, 16. rujna 2015.(pristupljeno 17. listopada 2015.)<ref>KoHOM Postupnik za rad s migrantima